Bellarabi több meccset játszott a német U20-as és U21-es válogatottban. Származása révén a marokkói labdarúgó szövetség élénken érdeklődött iránta. A &lt;a href="2014%E2%80%932015-%C3%B6s%20n%C3%A9met%20labdar%C3%BAg%C3%B3-bajnoks%C3%A1g%20%28els%C5%91%20oszt%C3%A1ly%29"&gt;2014/15-ös idény&lt;/a&gt; elején mutatott remek játékának köszönhetően 2014 októberében a német válogatott kapitánya, Joachim Löw behívta őt a Lengyelország és Írország elleni Eb-selejtező mérkőzésekre. A válogatottban 2014. október 11-én, Lengyelország ellen debütált és meglepetésre rögtön a kezdőcsapatban kapott helyet. Első találatát 2015 júniusában, Gibraltár ellen szerezte. Tagja volt a 2016-os Európa-bajnokságra készülő német válogatottnak, de a végső keretszűkítés után kiesett az utazó keretből.